REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

Šifra Škole: 01-073-004

KLASA: 602-02/15-16/26

URBROJ: 238-27-15-10-15-2

Bregana, 24. 4. 2015.

Z A P I S N I K

s 26. redovne sjednice Školskog odbora Osnovne škole Milana Langa, Bregana održane dana 21. 4. 2015. godine u zbornici Škole s početkom u 18 sati.

Prisutni članovi Školskog odbora: Sanja Rapljenović - predsjednica, Nevenka Gračanin, Marija Aščić, Mirjana Kovačić Prošić, Ivan Piškulić i Josip Petrić.

Odsutni članovi Školskog odbora: Ivana Smolej Kolarek - opravdano.

Ostali prisutni: Igor Matijašić - ravnatelj i Mirta Odak, voditeljica računovodstva.

Zapisničar: Ljiljana Sečkar - tajnica.

Predsjednica Školskog odbora Sanja Rapljenović pozdravila je prisutne, konstatirala da sjednici prisustvuje šest od ukupno sedam članova, dakle ispunjeni su uvjeti za rad Školskog odbora i predložila sljedeći

Dnevni red:

1. Verifikacija zapisnika s 24. i 25. redovne sjednice Školskog odbora
2. Donošenje Statuta Škole
3. Donošenje Pravilnika o kućnom redu
4. Prethodna suglasnost ŠO-a za zasnivanje radnog odnosa za radno mjesto učiteljice razredne nastave
5. Rebalans Financijskog plana za 2015.
6. Plan nabave I. izmjene i dopune
7. Izmjena na Završnom računu za 2014. zbog potrebe konsolidacije
8. Prijedlog Odluke o raspodjeli rezultata za 2014. godinu
9. Razno

Dnevni red jednoglasno usvojen.

**Ad 1) Verifikacija zapisnika s 24. i 25. redovne sjednice Školskog odbora**

Predsjednica Školskog odbora Sanja Rapljenović pozvala je članove da se izjasne imaju li primjedbe na zapisnik s 24. redovne sjednice od 11. 3. 2015. i zapisnik s 25. redovne sjednice od 3. 4. 2015.

Budući da nije bilo primjedbi, temeljem članka 14. st. 4. Pravilnika o radu kolegijalnih tijela, jednoglasno je donijeta sljedeća

O D L U K A

Prihvaća se zapisnik s 24. redovne sjednice Školskog odbora održane 11. 3. 2015. i zapisnik

s 25. redovne sjednice održane dana 3. 4. 2015. godine.

**Ad 2) Donošenje Statuta Osnovne škole Milana Langa**

Igor Matijašić, ravnatelj Škole, obavijestio je Školski odbor da je Osnivač, Grad Samobor vezano na Statut sazvao Aktiv ravnatelja koji je održan u PŠ Noršić Selo i na kojemu su među inima bili i pravnici iz Pravne službe Grada, te da su neki članci izmijenjeni, ali da se ne radi o sadržajnim promjenama, već o pravničkim preformulacijama.

Napomenuo je da ono što naš Statut razlikuje od Statuta ostalih škola je članak 54. koji govori o predstavljanju kandidata za ravnatelja škole. Predlaže Školskom odboru da donesu Statut u tekstu koji su dobili u materijalima za sjednicu.

Predsjednica Školskog odbora Sanja Rapljenović pročitala je Zaključak Gradskog vijeća Grada Samobora od 31. 3. 2015., KLASA: 021-05/15-01/2, URBROJ: 238-11-04/03-15-37 kojim se daje prethodna suglasnost na Prijedlog statuta škole, u tekstu kao što je dan u materijalima za sjednicu (u prilogu zapisnika i čini njegov sastavni dio).

Nakon kratke diskusije predsjednica Školskog odbora dala je na glasovanje donošenje Statuta prema prijedlogu teksta danog u materijalima za sjednicu.

Nakon provedenog glasovanja predsjednica Školskog odbora konstatirala je da Temeljem članka 98. Zakona o odgoju i obrazovanju u osnovnoj i srednjoj školi i pribavljene suglasnosti - Zaključka Gradskog vijeća Grada Samobora, KLASA: 021-05/15-01/2, URBROJ: 238-11-04/03-15-37 od 31. 3. 2015., Školski odbor jednoglasno je donio sljedeću

O D L U K U

Donosi se STATUT OSNOVNE ŠKOLE MILANA LANGA u tekstu koji je sastavni dio ove Odluke.

**Ad 3) Donošenje Pravilnika o kućnom redu**

Igor Matijašić, ravnatelj Škole, obavijestio je prisutne da je Prijedlog kućnog reda stavljen na mrežne stranice Škole i da su svi imali mogućnost dati svoje prijedloge, primjedbe ili sugestije. Prijedlozi koji su mu upućeni su uglavnom razumni i usvojeni su. Koplja su se jedino lomila oko šminkanja, odnosno da li Pravilnikom šminkanje zabraniti. Pravilnikom o kućnom redu koji je još uvijek na snazi, šminkanje je zabranjeno, no učenice se unatoč zabrani šminkaju. Mišljenja je, da se jedino razgovorima razrednika, roditelja i učenika može taj problem riješiti, s čime su se složili članovi Školskog odbora.

Ravnatelj je napomenuo da je Prijedlog Pravilnika o kućnom redu razmatran i na Učiteljskom vijeću, Vijeću roditelja i Vijeću učenika.

Nakon kratke diskusije predsjednica Školskog odbora Sanja Rapljenović dala je prijedlog Pravilnika o kućnom redu na usvajanje.

Nakon provedenog glasovanja, konstatirala je da je na temelju članka 58. i 118. Zakona o odgoju i obrazovanju u osnovnoj i srednjoj školi i prethodno provedene rasprave na Učiteljskom vijeću, Vijeću roditelja, Vijeću učenika i Radničkom vijeću jednoglasno donijeta sljedeća

O D L U K A

Donosi se Pravilnik o kućnom redu Osnovne škole Milana Langa u tekstu koji je sastavni dio ove Odluke.

**Ad 4) Prethodna suglasnost ŠO-a za zasnivanje radnog odnosa za radno mjesto učiteljice razredne nastave**

Ravnatelj Igor Matijašić zatražio je od Školskog odbora prethodnu suglasnost za zapošljavanje Natalije Hrenek Prosoli, mag. primarnog obrazovanja, za obavljanje poslova radnog mjesta učiteljice razredne nastave u svojstvu pripravnice na određeno vrijeme, do povratka učiteljice Zavjezane Košćice na rad odnosno do zasnivanja radnog odnosa temeljem natječaja, a najdulje do 60 dana.

Predsjednica Školskog odbora, Sanja Rapljenović dala je prijedlog ravnatelja na glasanje.

Nakon provedenog glasanja, predsjednica Sanja Rapljenović konstatirala je, da je na prijedlog ravnatelja Temeljem čl. 107. st. 10. podst. 1. i čl. 114. Zakona o odgoju i obrazovanju u osnovnoj i srednjoj školi, jednoglasno donijeta sljedeća

O D L U K A

Daje se prethodna suglasnost ravnatelju Škole za zasnivanje radnog odnosa s Natalijom Hrenek Prosoli, mag primarnog obrazovanja na određeno vrijeme za obavljanje poslova učiteljice razredne nastave do povratka učiteljice Zvjezdane Košćice na rad, odnosno do zasnivanja radnog odnosa temeljem natječaja, a najdulje do 60 dana.

**Ad 5) Rebalans financijskog plana za 2015.**

Mirta Odak, voditeljica računovodstva, obavijestila je prisutne da je do Rebalansa Financijskog plana za 2015. godinu došlo zbog novih državnih nameta, a i rezanja proračuna od strane Grada Samobora.

Sukladno rashodima povećali su se i prihodi, ukupni prihodi moraju odgovarati ukupnim rashodima - Prijedlog I. Rebalansa financijskog plana za 2015. godinu u prilogu zapisnika i čini njegov sastavni dio.

Nakon kratke diskusije predsjednica Sanja Rapljenović dala je Prijedlog I. Rebalansa financijskog plana za 2015. godinu na usvajanje.

Nakon provedenog glasovanja, predsjednica Sanja Rapljenović konstatirala je da Temeljem čl. 118. st. 2. podst. 6. Zakona o odgoju i obrazovanju u osnovnoj i srednjoj školi jednoglasno je donijeta sljedeća

O D L U K A

Donosi se I. Rebalans financijskog plana Škole za 2015. godinu (u prilogu zapisnika i čini njegov sastavni dio).

**Ad 6) Plan nabave I. izmjene i dopune**

Izvjestitelj po navedenoj točki dnevnog reda bila je Mirta Odak, voditeljica računovodstva, koja je napomenula da su Izmjene i dopune plana nabave rađene iz razloga što isti mora biti sukladan s Financijskim planom, prijedlog Plana nabave I. izmjene i dopune u prilogu zapisnika.

Nakon kratke diskusije predsjednica Sanja Rapljenović dala je Prijedlog Plan nabave I. izmjene i dopune na usvajanje.

Nakon provedenog glasovanja, predsjednica Sanja Rapljenović konstatirala je da je jednoglasno donijeta sljedeća

OD L U K A

Donosi se Plan nabave I. izmjene i dopune (u prilogu zapisnika i čini njegov sastavni dio),

**Ad 7) Izmjena na Završnom računu za 2014. zbog potrebe konsolidacije**

Izvjestitelj po navedenoj točki dnevnog reda bila je Mirta Odak koja je obavijestila prisutne da je 25. 2. ove godine predan novi Obrazac P-VRIO i Bilanca za Završni račun Škole za 2014. godinu.

Promjena se radila temeljem zahtjeva Odjela financija Grada Samobora gdje je prilikom konsolidacije uočeno da je ulaganje u imovinu Škole u iznosu od 319.325,37 kuna uknjiženo u imovinu Škole, dok se u Gradu još uvijek ta imovina nije prebacila na ulaganje Škole (Izmjene na Završnom računu Škole za 2014. godinu u prilogu zapisnika).

Nakon kratke diskusije, predsjednica Sanja Rapljenović dala je Izmjene na Završnom računu za 2014. godinu na usvajanje.

Nakon obavljenog glasovanja, predsjednica Školskog odbora konstatirala je, da Temeljem članka 118. Zakona o odgoju i obrazovanju u osnovnoj i srednjoj školi, jednoglasno je donijeta sljedeća

O D L U K A

Usvajaju se Izmjene na Završnom računu Škole za 2014. godinu, odnosno briše se uknjižba ulaganja u imovinu-školsku zgradu Područne škole Noršić Selo u iznosu od 319.325,37 kuna (izmijenjeni Bilanca i P-VRIO) iz razloga što je Osnivač spomenutu imovinu uknjižio u svoje vlasništvo te je došlo do dvostrukog evidentiranja.

**Ad 8) Prijedlog Odluke o raspodjeli rezultata za 2014. godinu**

Voditeljica računovodstva Mirta Odak iznijela je da višak prihoda i primitka na kraju 2014. godine iznosi 111.023,85 kuna i da Ravnatelj predlaže da isti bude utrošen na materijalne rashode i rashode za nabavu proizvedene dugotrajne imovine (prijedlog ravnatelja u prilogu zapisnika).

Predsjednica Školskog odbora Sanja Rapljenović dala je prijedlog Ravnatelja o raspodjeli rezultata na usvajanje.

Nakon obavljenog glasovanja, predsjednica ŠO-a Sanja Rapljenović je konstatirala da je Temeljem članka 118. Zakona o odgoju i obrazovanju u osnovnoj i srednjoj školi, jednoglasno donijeta sljedeća

O D L U K A

Višak prihoda i primitka na kraju 2014. godine u iznosu **od 111.023,85 kuna** bit će raspoređen i utrošen na materijalne rashode i rashode za nabavu proizvedene dugotrajne imovine.

**Ad 9) Razno**

Ravnatelj Igor Matijašić izvijestio je članove Školskog odbora o obavljenim radovima tijekom 2015. godine: sanacija krova iznad ulaza u Školu u Bregani, uređen ulaz u Školu s granitnim pločama, lakiran parket u hodniku prema zbornici i postavljena metalna konstrukcija za tunel od ruža penjačica. U planu je i sanacija stepenica.

U tijeku je izrada Plana sanacije odnosno potrebnih radova na PŠ-a u Grdanjcima i Novom Selu. Nadalje je iznio da će Dan škole bit održan 3. lipnja i to u znaku ruže. Škola će ove godine obilježiti i 75. godina školstva u Grdanjcima. Gđa Marija Aščić upoznala je članove Školskog odbora da će Dan ljekovitog bilja u Noršić Selu ove godine biti 6. svibnja i to u znaku maslačka i tratinčice. Nadalje je gđa Aščić zamolila ravnatelja da se nadležnim službama u Gradu pošalje zahtjev za premještanje prometnog znaka (ograničenje brzine, pješački prijelaz) na betonskoj cesti kod Klokočevca, na što je ravnatelj odgovorio da će to svakako učiniti, te da Škola redovito upućuje zahtjeve Gradu vezano za poboljšanje sigurnosti djece u prometu.

Završeno u 19,20 sati.

Zapisničar:

Ljiljana Sečkar

Predsjednica Školskog odbora:

Sanja Rapljenović, prof.